钦定古今图书集成/明伦汇编/闺媛典/第111卷 > 皇清十七 > 王启祯妻周氏
## 钦定古今图书集成/明伦汇编/闺媛典/第111卷 > 皇清十七 > 王启祯妻周氏

按《淮安府志》：“周氏，府学生周秉正女，王启祯妻。家贫，氏变奁为生计，刲股以疗翁疾。阅三月夫病，药饵无功，复刲股亦不效。氏恸几绝，中夜始甦。及夫亡后，饮食益不给，日夜操针黹，以延一息。三年服阕，请姑覆墓，暮回，仍服丧服，留诗于衣带，闭户自缢死。”